sagorsarker/bangla-wikipedia huggingface dataset:
আবদুল্লাহ আল মুতী শরফুদ্দিন

আবদুল্লাহ আল-মুতী শরফুদ্দিন (১ জানুয়ারি ১৯৩০ - ৩০ নভেম্বর ১৯৯৮) বাংলাদেশের একজন শিক্ষাবিদ, বিজ্ঞান লেখক, বিজ্ঞান কর্মী এবং সরকারি কর্মকর্তা ছিলেন। তিনি আবদুল্লাহ আল-মুতী নামেই সমধিক পরিচিত। বিজ্ঞান জনপ্রিয় করণে ভূমিকা রাখার জন্য তিনি লাভ করেন। এছাড়াও তিনি বাংলা একাডেমি সাহিত্য পুরস্কার, একুশে পদক ও স্বাধীনতা পদক লাভ করেন।
আবদুল্লাহ আল-মুতী সিরাজগঞ্জ জেলার ফুলবাড়ি গ্রামে জন্মগ্রহণ করেন। তার মা হালিমা শরফুদ্দিন এবং বাবা শেখ মইন শরফুদ্দিন। ৫ ভাই ৬ বোনের মধ্যে আবদুল্লাহ আল-মুতী সবার বড়। ১৯৪৫ সালে ঢাকার মুসলিম হাই স্কুল থেকে তিনি ম্যাট্রিকুলেশন (এখনকার এসএসসি পরীক্ষা) পরীক্ষায় কলকাতা বোর্ডে ২য় স্থান লাভ করেন। ১৯৪৭ সালে ১১ তম স্থান নিয়ে সাফল্যের সঙ্গে আই এ পাশ করেন ও ঢাকা বিশ্ববিদ্যালয়ে ভর্তি হন। পদার্থবিদ্যায় সম্মানসহ স্নাতক হন ১৯৫২ সালে। বাংলা ভাষা আন্দোলনে সক্রিয়তার কারণে এই সময় তিনি দ্বিতীয় শ্রেণি লাভ করলেও বছর প্রথম শ্রেণিতে প্রথম হয়ে তিনি মাস্টার্স ডিগ্রি লাভ করেন। এর পর শিকাগো বিশ্ববিদ্যালয় থেকে ১৯৬০ সালে শিক্ষায় এম,এ এবং ১৯৬২ সালে পিএইচডি লাভ করেন। তার অভিসন্দর্ভের শিরোনাম ছিল ‌"কারিকুলাম চেঞ্জেস ইন পাকিস্তান উইথ স্পেশাল রেফারেন্সেস টু হাই স্কুল সায়েন্স এডুকেশন" (উচ্চ বিদ্যালয় বিজ্ঞান শিক্ষার বিশেষ রেফারেন্সসহ পাকিস্তানে পাঠ্যক্রম পরিবর্তন)।
আবদুল্লাহ আল-মুতী কর্ম জীবন শুরু করেন রাজশাহী কলেজে শিক্ষক হিসাবে। ১৯৭৫ সালে শিক্ষা মন্ত্রণালয়ে যুগ্মসচিব হিসেবে যোগ দেন। তারপর শিক্ষা প্রশাসন ও সরকারের বিভিন্ন মন্ত্রণালয়ে গুরু দায়িত্ব পালন করেন। বিজ্ঞান ও প্রযুক্তি মন্ত্রণালয়ের সচিব পদ থেকে অবসর গ্রহণ করেন ১৯৮৬ সালে। তার প্রকাশিত বিজ্ঞান ও শিক্ষা বিষয়ক মৌলিক গ্রন্থের সংখ্যা ২৭, অণুদিত গ্রন্থের সংখ্যা ১০, সম্পাদিত গ্রন্থের সংখ্যা ১০। এছাড়াও কিছু পান্ডুলিপি রয়েছে, যার অনেক গুলো এখনও অপ্রকাশিত। রেডিও এবং টিভিতে তার উপস্থাপিত অণুষ্ঠান বিশেষভাবে জনপ্রিয় হয়েছিল। তিনি লেখালেখি শুরু করেন ছাত্রজীবন থেকেই। বিজ্ঞানের জটিল, সূক্ষ বিষয়কে সহজ ভাষায় সর্বজনবোধ্য করে তোলার জন্য তার দক্ষতা ও সাফল্য ছিল তুলনাহীন। শিক্ষা, সংস্কৃতি, সাহিত্য অঙ্গণে অজস্র সংগঠন প্রতিষ্টানের সঙ্গে তিনি সম্পৃক্ত ছিলেন আমৃত্যু। ১৯৪৭ সালে মুকুল ফৌজ আন্দোলনে যোগ দিয়ে পরবর্তী বছরে "মুকুল" নামে কিশোর পাক্ষিক পত্রিকা বের করেন। কেন্দ্রীয় কচি কাঁচার মেলা -এর অন্যতম প্রতিষ্ঠাতা। "ইত্তেফাক", "আজাদ", "মোহাম্মদী" পত্রিকার নিয়মিত লেখক ছিলেন। জাতীয় শিশু-কিশোর সংস্থা সহ নানা সংঠনের উপদেষ্টা ছিলেন। এছাড়া তিনি সভাপতি হিসেবে দায়িত্ব পালন করেছেন বাংলাদেশ এশিয়াটিক সোসাইটি (১৯৮৮-৯০), বাংলা একাডেমি, ঢাকা (১৯৮৬-৯০) ও বিজ্ঞান শিক্ষা সমিতিতে। এছাড়া তিনি আরো যেসব দায়িত্ব পালন করেছেন সেগুলোর মধ্যে উল্লেখযোগ্য হলো- প্রধান উপদেষ্টা, প্রথম ঢাকা মহাকাশ উৎসব "বেক্সিমকো স্পেসফেস্ট ১৯৯৬', চেয়ারম্যান, বাংলাদেশ অ্যাস্ট্রনমিক্যাল অ্যাসোসিয়েশনের দশম বর্ষপূর্তি উদ্‌যাপন কমিটি (১৯৯৮), উপদেষ্টা, দ্বিতীয় ঢাকা মহাকাশ উৎসব ‘স্পেসফেস্ট ১৯৯৯’। প্রধান উপদেষ্টা, ঢাকা প্রস্তাবিত স্পেস সেন্টার, উপদেষ্টা, মেঘনাদ সাহা বিজ্ঞান তথ্যকেন্দ্র ও গ্রন্থাগার (১৯৯৭-৯৯)। জাতীয় পর্যায়ে শিক্ষা সংস্কার ও আধুনিকরণের কর্মকাণ্ডে তিনি প্রত্যক্ষভাবে যুক্ত থেকে উজ্জ্বল অবদান রেখে গেছেন।
যৌবনে বামপন্থী আন্দোলনের সঙ্গে যুক্ত ছিলেন। ১৯৪৮ ও ১৯৫৪ সালে পাকিস্তান সরকার কর্তৃক গ্রেফতার হয়েছিলেন। পরে রাজনীতি ছেড়ে দেন।
রেডিও রাশিয়া

রেডিও রাশিয়া রাশিয়ার আন্তর্জাতিক সংবাদ পরিসেবা। এ বাংলা সংস্করণও সংবাদ দেয়।
১৫:৩০-১৫:০০ এই ফ্রীকওয়েন্সীতে: ১২০৭৫, ৯৭৪৫ আর ৬০৭০ কিলোহার্টজে।
কার্ট ওয়াল্ডহেইম

কার্ট জোসেফ ওয়াল্ডহাইম ( ; ২১ ডিসেম্বর ১৯১৮ - ১৪ জুন ২০০৭) একজন অস্ট্রীয় রাজনীতিবিদ এবং কূটনীতিক ছিলেন। তিনি ১৯৭২ থেকে ১৯৮১ সাল পর্যন্ত জাতিসংঘের মহাসচিব এবং ১৯৮৬ থেকে ১৯৯২ সাল পর্যন্ত অস্ট্রিয়ার রাষ্ট্রপতি ছিলেন। ১৯৮৬ সালের নির্বাচনের সময় তিনি যখন দ্বিতীয় বিশ্বযুদ্ধের সময় গ্রিস ও যুগোস্লাভিয়ায় ছিলেন তখন তাঁর কাজ এবং নাৎসি জার্মানির ওয়েহরমাখটে একজন গোয়েন্দা কর্মকর্তা হিসেবে নাৎসিদের নৃশংসতা সম্পর্কে তিনি যে আগেই জানতেন সেটা প্রকাশ পায়, তখন আন্তর্জাতিক বিতর্কের জন্ম হয়। 
তিনি একজন অস্ট্রীয় কূটনীতিবীদ এবং রক্ষনশীল রাজনীতিবীদ। তিনি ১৯৭২ থেকে ১৯৮১ সাল পর্যন্ত জাতিসংঘের মহাসচিব, এবং ১৯৮৬ থেকে ১৯৯২ সাল পর্যন্ত অস্ট্রিয়ার প্রেসিডেন্ট ছিলেন।
পালাউ

পালাউ প্রজাতন্ত্র (পালাউয়ান: Beluu er a Belau "বেলুউ এর আ বেলাউ"; ইংরেজি: Republic of Palau "রিপাব্লিক অভ্‌ পালাউ") পশ্চিম প্রশান্ত মহাসাগরের একটি স্বাধীন প্রজাতান্ত্রিক দ্বীপরাষ্ট্র। মাইক্রোনেশিয়ার অন্তর্গত প্রায় ২০০টি দ্বীপ নিয়ে রাষ্ট্রটি গঠিত। পালাউ বিষুবরেখার কাছে, ফিলিপাইনের প্রায় ৮৫০ কিলোমিটার পূর্বে অবস্থিত।
পালাউয়ান ভাষায় দেশটিকে "Belau" (বেলাউ) নামে ডাকা হয়। পালাউয়ান ভাষায় "Belau" শব্দটির অর্থ গ্রাম। ইংরেজি "Palau" শব্দটি এসেছে হিস্পানীয় শব্দ "Los Palaos" থেকে। "Los" একটি পদাশ্রিত নির্দেশক (যেমন ইংরেজিতে "the") এবং "Palaos" শব্দটা পালাউয়ান "Belau" থেকে আগত। 
অনেকে মনে করেন "Belau" শব্দটি মালয় ভাষার "Pulau" থেকে এসেছে, যার অর্থ দ্বীপ।
১৫০০ সাল নাগাদ স্পেনীয় সাম্রাজ্য পালাউ অধিকার করে একে স্পেনীয় ইস্ট ইন্ডিজের অংশ হিসাবে শাসন করতে থাকে। এর পুর্বে পালাউ স্থানীয় আদিবাসীদের দ্বারা শাসিত হতো। ১৮৯৯ সালে স্পেন-মার্কিন যুক্তরাষ্ট্র যুদ্ধের সময় জার্মান সাম্রাজ্য স্পেনের দুর্বলতার সুযোগ নিয়ে পালাউ দখল করে নেয় এবং একে জার্মান নিউ গিনির অংশ হিসাবে শাসন করতে থাকে। অবশ্য পরে স্পেনের সঙ্গে জার্মানি এই ব্যাপারে চুক্তিতে আবদ্ধ হয়ে ছিল। প্রথম বিশ্বযুদ্ধের সময় জাপান সাম্রাজ্য পালাউ অধিকার করে নেয়। ১৯১৯ সালে জাতিপুঞ্জের অনুমতিক্রমে জাপান সাম্রাজ্য পালাউ, মাইক্রোনেশিয়া, উত্তর মারিয়ানা দ্বীপপুঞ্জসহ আরো কয়েকটি অঞ্চল নিয়ে একটি অভিভাবকত্ব প্রতিষ্ঠা করে, যা "দক্ষিণ সাগরে জাপানের অভিভাবকত্ব" নামে পরিচিত হয়।
দ্বিতীয় বিশ্বযুদ্ধে জাপানের আত্মসমর্পণ এর পরে এটি প্রশান্ত মহাসাগরীয় দ্বীপপুঞ্জের জাতিসংঘ ট্রাস্ট এলাকার অন্তর্ভুক্ত হয় এবং মার্কিন যুক্তরাষ্ট্রের শাসনাধীনে আসে। ১৯৯৪ সালের অক্টোবর মাসে পালাউ একটি স্বশাসিত রাষ্ট্রে পরিণত হয় এবং মার্কিন যুক্তরাষ্ট্রের সাথে এ ব্যাপারে একটি চুক্তিতে পৌঁছে।
পালাউয়ে রাষ্ট্রপতি-শাসিত সরকারব্যবস্থা বিদ্যমান। পালাউ একটি যুক্তরাষ্ট্রীয় দেশ। দেশটির সংখ্যাগরিষ্ঠ ভোটে কেন্দ্রীয়ভাবে রাষ্ট্রপতি নির্বাচিত হলেও মূল ক্ষমতা প্রদেশসমূহের হাতেই রয়েছে। পালাউ একটি নির্দলীয় গণতন্ত্রের দেশ। দেশটির সকল নির্বাচনে স্বতন্ত্র প্রার্থীরাই অংশগ্রহণ করে। মূলত পালাউয়ে আজ অবধি কোনো রাজনৈতিক দল গড়েই ওঠে নি।
পালাউ দ্বীপপুঞ্জের কোরোর দ্বীপে অবস্থিত কোরোর শহর দেশটির বৃহত্তম শহর এবং রাজধানী। বাবেলথুয়াপ নামের দ্বীপে নতুন একটি রাজধানী গড়ে তোলা হচ্ছে।
পালাউ পশ্চিম প্রশান্ত মহাসাগরের ওশেনিয়া (Ocenia) মহাদেশের পশ্চিমপ্রান্তে মাইক্রোনেশিয়া (Micronesia) অঞ্চলে অবস্থিত।
দেশটির অর্থনীতির মূল চালিকা শক্তি হচ্ছে পর্যটনশিল্প, কৃষি ও সামুদ্রিক মৎস্যশিকার। মাথাপিছু আয় প্রায় ১৬ হাজার ৭০০ ডলার।
সামোয়া

স্বাধীন সামোয়া রাষ্ট্র (সামোয়ান: Malo Saʻoloto Tutoʻatasi o Sāmoa "মালো তুতোʼআতাসি ও সামোয়া", ইংরেজি Independent State of Samoa "ইন্ডেপেন্ডেন্ট্‌ স্টেট্‌ অভ্‌ সামোয়া") দক্ষিণ প্রশান্ত মহাসাগরে অবস্থিত স্বাধীন দ্বীপরাষ্ট্র। এটি নিউজিল্যান্ডের প্রায় ২৯০০ কিমি উত্তর-পূর্বে অবস্থিত। প্রায় ৪৮০ কিমি দীর্ঘ সামোয়ান দ্বীপপুঞ্জের বৃহত্তর পশ্চিম ভাগ নিয়ে (১৭১ ডিগ্রি পশ্চিম দ্রাঘিমার পশ্চিমে) রাষ্ট্রটি গঠিত। বিভাজন রেখাটির পূর্বে অবস্থিত দ্বীপগুলি মার্কিন শাসনাধীন অঞ্চল মার্কিন সামোয়া গঠন করেছে। রাষ্ট্রটি বহুদিন যাবৎ পশ্চিম সামোয়া নামে পরিচিত ছিল। ১৯৯৭ সালে এটির নাম সরকারীভাবে বদলে সামোয়া রাখা হয়। ১৯৪৫ সালে দ্বিতীয় বিশ্বযুদ্ধের শেষ থেকে ১৯৬২ সালে স্বাধীনতা লাভ পর্যন্ত সামোয়া জাতিসঙ্ঘের একটি ট্রাস্ট এলাকা ছিল, যার দেখাশোনা করত নিউজিল্যান্ড। রাষ্ট্রটির রাজধানী, বৃহত্তম শহর ও বাণিজ্যিক কেন্দ্রের নাম আপিয়া।
মাইক্রোনেশিয়া যুক্তরাজ্য

মাইক্রোনেশিয়া যুক্তরাজ্য (ইংরেজি Federated States of Micronesia "ফেডারেটেড স্টেট্‌স অফ মাইক্রোনেশিয়া") প্রশান্ত মহাসাগরের একাধিক দ্বীপের সমন্বয়ে গঠিত একটি দ্বীপ রাষ্ট্র। পশ্চিম প্রশান্ত মহাসাগর জুড়ে বিস্তৃত এই দেশটি পশ্চিম থেকে পূর্বে চারটি রাজ্য নিয়ে গঠিত - ইয়াপ, চুক, পোহনপেই এবং কোসরা। এই রাজ্যগুলি প্রায় ৬০৭টি দ্বীপ নিয়ে গঠিত (যার সম্মিলিত ভূমি এলাকা প্রায় ৭০২ বর্গকিলোমিটার (২০১ বর্গমাইল) এবং এটি বিষুবরেখার ঠিক উত্তরে প্রায় ২,৭০০ কিমি অনুদৈর্ঘ্য জুড়ে বিস্তৃত। এই দ্বীপরাষ্ট্রটি ইন্দোনেশিয়া এবং পাপুয়া নিউ গিনির উত্তর-পূর্বে, গুয়াম এবং মারিয়ানাসের দক্ষিণে, নাউরু এবং মার্শাল দ্বীপপুঞ্জের পশ্চিমে, পালাউ এবং ফিলিপাইনের পূর্বে অবস্থিত। এটি পূর্ব অস্ট্রেলিয়ার প্রায় ২,৯০০ কিমি (১,৮০০ মাইল) উত্তরে, জাপানের ৩৪০০ কিমি (২,১০০ মাইল) দক্ষিণ-পূর্বে, এবং হাওয়াইয়ান দ্বীপপুঞ্জের প্রধান দ্বীপগুলির প্রায় ৪,০০০ কিমি (২,৪৮৫ মাইল) দক্ষিণ-পশ্চিমে অবস্থিত।
মাইক্রোনেশিয়া যুক্তরাজ্যের সামগ্রিক ভূমি এলাকা বেশ কম হলেও, দেশটির জলসীমা প্রশান্ত মহাসাগরের প্রায় অঞ্চল দখল করে রয়েছে, দেশটিকে বিশ্বের 14 তম বৃহত্তম একচেটিয়া অর্থনৈতিক অঞ্চল প্রদান করে। এই সার্বভৌম দ্বীপরাষ্ট্রটির রাজধানী হল পালিকির, যা পোহনপেই দ্বীপে অবস্থিত, আর বৃহত্তম শহর হল ওয়েনো, যা চুউক প্রবালপ্রাচীরে অবস্থিত।
মার্শাল দ্বীপপুঞ্জ

প্রজাতন্ত্রী মার্শাল দ্বীপপুঞ্জ (মার্শালীয়: "Aolepān Aorōkin Ṃajeḷ ইংরেজি: Republic of the Marshall Islands) আয়্‌লেপ্যান্‌ আয়্‌রেকিন্‌ মায়্‌তেয়াল্‌", ইংরেজি Republic of the Marshall Islands "রিপাব্লিক অভ দ্য মার্শাল আইল্যান্ডস") প্রশান্ত মহাসাগরের একাধিক দ্বীপের সমন্বয়ে গঠিত একটি দ্বীপ রাষ্ট্র। এটি ওশেনিয়া অঞ্চলে অবস্থিত।
২য় শতক থেকেই মার্শাল দ্বীপপুঞ্জে জনবসতির নির্দশন পাওয়া যায়। ১৯৪৬ সাল থেকে ১৯৫৮ সাল পর্যন্ত আমেরিকা ৬৭বার পারমাণবিক পরীক্ষা চালায় এই দ্বীপে। ১৯৭৯ সালে মার্শাল দ্বীপপুঞ্জের সরকার গঠিত হয়।
গিনি-বিসাউ

গিনি-বিসাউ বা গিনি-বিসাউ প্রজাতন্ত্র () উত্তর-পশ্চিম আফ্রিকার একটি প্রজাতন্ত্র। এটি আফ্রিকা মহাদেশের সবচেয়ে ক্ষুদ্র রাষ্ট্রগুলির একটি। এর উত্তরে সেনেগাল, পূর্বে ও দক্ষিণে গিনি, এবং পশ্চিমে আটলান্টিক মহাসাগর। সমুদ্রে অবস্থিত প্রায় ৬০টি দ্বীপও গিনি-বিসাউয়ের সীমানাভুক্ত; এদের মধ্যে বিসাগোস দ্বীপপুঞ্জ অন্যতম। দেশটির আয়তন ৩৬,১২৫ বর্গকিমি। দেশটি অতীতে একটি পর্তুগিজ উপনিবেশ ছিল; তখন এর নাম ছিল পর্তুগিজ গিনি। ১৯৭৪ সালে এক রক্তক্ষয়ী স্বাধীনতা যুদ্ধের পর দেশটি পর্তুগাল থেকে স্বাধীন হয়। স্বাধীনতা লাভের পর প্রতিবেশী গিনির নামের সাথে ভুল বোঝাবুঝি এড়ানোর জন্য এর নামের সাথে রাজধানী ও বৃহত্তম শহর বিসাউ-এর নাম যোগ করা হয়। দেশের ১৫ লক্ষ মানুষের দুই-তৃতীয়াংশই দারিদ্র্যসীমার নিচে বাস করে। এটি বিশ্বের সবচেয়ে দরিদ্র দেশগুলির একটি।
গিনি-বিসাউ একটি প্রজাতন্ত্র । অতীতে সরকার অত্যন্ত কেন্দ্রীভূত ছিল। ১৯৯১ সালের মাঝামাঝি পর্যন্ত বহুদলীয় রাজনীতি প্রতিষ্ঠিত হয়নি। রাষ্ট্রপতি রাষ্ট্রের প্রধান এবং প্রধানমন্ত্রী সরকার প্রধান। ১৯৭৪ সালে স্বাধীনতার পর থেকে, জোসে মারিও ভাজ ২৪ জুন ২০১৯-এ রাষ্ট্রপতি হিসাবে তার পাঁচ বছরের মেয়াদ শেষ না করা পর্যন্ত, কোনও রাষ্ট্রপতি সফলভাবে পূর্ণ পাঁচ বছরের মেয়াদে দায়িত্ব পালন করেননি। 
আইনসভা পর্যায়ে, একটি এককক্ষ বিশিষ্ট "অ্যাসেম্বলিয়া ন্যাসিওনাল পপুলার" ( ন্যাশনাল পিপলস অ্যাসেম্বলি ) রয়েছে যা ১০০ জন সদস্য নিয়ে গঠিত। তারা চার বছরের মেয়াদের জন্য বহু-সদস্য নির্বাচনী এলাকা থেকে জনগণের ভোটে নির্বাচিত হন। বিচার ব্যবস্থার নেতৃত্বে রয়েছে "ট্রাইব্যুনাল সুপ্রিমো দা জাস্টিকা" যা রাষ্ট্রপতি কর্তৃক নিযুক্ত নয়জন বিচারপতির সমন্বয়ে গঠিত; তারা রাষ্ট্রপতির অধীনে কাজ করে। 
দুটি প্রধান রাজনৈতিক দল হল PAIGC ( আফ্রিকান পার্টি ফর দ্য ইন্ডিপেন্ডেন্স অফ গিনি এবং কেপ ভার্দে ) এবং PRS ( পার্টি ফর সোশ্যাল রিনিউয়াল )। ২০ টির অধিক ছোট রাজনৈতিক দল রয়েছে। 
CPLP বা পর্তুগিজ ভাষী দেশসমূহের সম্প্রদায় (যা Lusophone Commonwealth নামেও পরিচিত) এর প্রতিষ্ঠাতা সদস্য হলো গিনি বিসাউ।
২০১৯ সালের একটি অনুমান অনুযায়ী গিনি-বিসাউ সশস্ত্র বাহিনীর আকার প্রায় ৪,৪০০ জন কর্মী এবং সামরিক ব্যয় দেশের জিডিপির ২% এর কম। 
২০১৮ সালে, গিনি-বিসাউ পারমাণবিক অস্ত্র নিষিদ্ধ করার বিষয়ে জাতিসংঘের চুক্তিতে স্বাক্ষর করেছে। 
গিনি-বিসাউ আটটি অঞ্চল ( )এবং একটি স্বায়ত্তশাসিত সেক্টর ( ) এ বিভক্ত এগুলি আবার মোট ৩৭টি সেক্টরে উপবিভক্ত।
কাবু ভের্দি

কেপ ভার্দে () অথবা কাবু ভের্দি (, ; ), আনুষ্ঠানিকভাবে কাবু ভের্দি প্রজাতন্ত্র, আফ্রিকা মহাদেশের পশ্চিম উপকূলের নিকটে অবস্থিত একটি দ্বীপ রাষ্ট্র। এটি উত্তর আটলান্টিক মহাসাগরের মাকারোনেশিয়া বাস্তু-অঞ্চলের দ্বীপপুঞ্জের অন্তর্ভুক্ত। পঞ্চদশ শতকে পর্তুগিজরা এই দ্বীপ আবিষ্কার করে বসতি স্থাপন করে। এর আগে এখানে কোন মানব বসতি ছিল না।
১৪৬০ সালে পর্তুগিজদের আগমনের পূর্বে কাবু ভের্দিতে কোন মানব বসতি ছিলনা। তারা ১৪৬০ সালে এই দ্বীপটিকে তাদের সাম্রাজ্যের অধীনে আনে। অবস্থানগত দিক থেকে আফ্রিকার উপকূলে হবার কারণে কাবু ভের্দি প্রথমে একটি গুরুত্বপূর্ণ পানি সরবরাহ কেন্দ্র, চিনি উ‍‌ৎপাদন কেন্দ্র এবং পরবর্তীতে দাস ব্যবসায়ের প্রধান কেন্দ্রে পরিণত হয়।
১৯৭৫ সালে পর্তুগালের সাথে গিনি-বিসাউ জঙ্গলে দীর্ঘ এক সশস্ত্র যুদ্ধের মাধ্যমে স্বাধীনতা লাভ করে কাবু ভের্দি। স্বাধীনতা অর্জনের জন্য মূলত ""দ্য আফ্রিকান পার্টি ফর দা ইন্ডিপেন্ডেন্স অভ গিনি-বিসাউ অ্যান্ড কাবু ভের্দি"" এর অবদান সবচেয়ে বেশি ছিল। স্বাধীনতার পর ""আফ্রিকান পার্টি ফর দা ইন্ডিপেন্ডেন্স অভ গিনি-বিসাউ অ্যান্ড কাবু ভের্দি"" গিনি-বিসাউ ও কেপ ভের্দকে একত্রিত করে একটি দেশে পরিণত করবার চেষ্টা করে যেহেতু তারা নিজেরাই দুইটি অঞ্চলকে নিয়ন্ত্রণ করছিলো। ১৯৮০ সালে একটি সামরিক অভ্যুত্থানের ফলশ্রুতিতে এই পরিকল্পনা ধূলিস্যাৎ হয়ে যায়। পরবর্তীতে আফ্রিকান পার্টি ফর দ্য ইন্ডিপেনডেন্স অফ কেপ ভের্দি সৃষ্টি হয়। ১৯৯১ সালের গণতান্ত্রিক নির্বাচনের মাধ্যমে এই দলের শাসনের অবসান ঘটে। এই নির্বাচনে 'মুভিমেন্তো প্যারা অ‍্যা ডেমক্রাসিয়া জয় লাভ করে। এরা ১৯৯৬ সালে আবার নির্বাচিত হয়। দীর্ঘ ১০ বছর পর আবার ২০০১ সালে আফ্রিকান পার্টি ফর দ্য ইন্ডিপেনডেন্স অফ কেপ ভের্দি নির্বাচিত হয়, ২০০৬ সালে এইদল আবার নির্বাচিত হয়।
পূর্ব আফ্রিকার ১৫.০২(দ) ২৩.৩৪(পূ) এ কেপ ভের্দ দ্বীপপুঞ্জ অবস্থিত । ১০টি বড় দ্বীপ এবং ৮টি ছোট দ্বীপের সমন্বয়ে কাবু ভের্দি গঠিত। প্রধান দ্বীপগুলো হলোঃ
এর মধ্যে শুধুমাত্র সান্টা লুজিয়া এবং আর ৫ টি জনশূন্য। বর্তমানে এগুলোকে প্রাকৃতিক সম্পদ হিসেবে সংরক্ষণ করা হয়েছে। সবগুলো দ্বীপে আগ্নেয়গিরি থাকলেও শুধু মাত্র ফোগোতেই অগ্ন্যুৎপাত ঘটে।
কাবু ভের্দির সামরিক বাহিনী স্থলবাহিনী এবং কোস্ট গার্ডের সমন্বয়ে গঠিত। ২০০৫ সালে সামরিক বাহিনীর জন্য প্রায় ৮৪,৬৪১ জন লভ্য ছিল। এদের মধ্যে শারীরিকভাবে সক্ষম ছিল ৬৫,৬১৪ জন। কেপ ভের্দি সামরিক খাতে বাৎসরিক ৭.১৮ মিলিয়ন ডলার খরচ করে, যা মোট জাতীয় উৎপাদনের ০.৭%।
মধ্য আফ্রিকান প্রজাতন্ত্র

মধ্য আফ্রিকান প্রজাতন্ত্র (, ; , ) মধ্য আফ্রিকার একটি স্থলবেষ্টিত রাষ্ট্র। দেশটির রাজধানী নগরীর নাম বাংগি। প্রায় ৬ লক্ষ ২৩ হাজার বর্গকিলোমিটার আয়তনের (বাংলাদেশের আয়তনের ৪ গুণের কিছু বেশি) এই দেশটিতে ৪৭ লক্ষ লোকের বাস; জনঘনত্ব প্রতি বর্গকিলোমিটারে ৭.৭২ জন।
ভৌগোলিকভাবে দেশটি চাদ নদী ও কঙ্গো নদীর অববাহিকাদ্বয়ের মধ্যবর্তী অঞ্চলে একটি নিম্ন উচ্চতাবিশিষ্ট মালভূমির উপরে দাঁড়িয়ে আছে। আফ্রিকার উত্তর নিরক্ষীয় মালভূমিরই একটি অংশ হিসেবে সমুদ্রপৃষ্ঠ থেকে এর গড় উচ্চতা ৬০০ মিটার। মালভূমিটি সাভানা জাতীয় তৃণভূমি এবং গুল্মজাতীয় উদ্ভিদে আবৃত। চাদ নদীর উপত্যকায় অবস্থিত প্রায় ২,১৬,০০০ বর্গকিলোমিটার বিস্তৃত
দেশটির উত্তরাংশ অপেক্ষাকৃত ঊষর; এর বিপরীতে দেশের দক্ষিণভাগে নিরক্ষীয় অতিবৃষ্টি অরণ্য পরিলক্ষিত হয়। দেশটির উত্তরপূর্ব সীমান্তে সুদান সীমান্তে অবস্থিত বোংগো পর্বতশ্রেণি (সর্ব্বোচ্চ শৃঙ্গ মঁ তুসোরে, সমুদ্রপৃষ্ঠ থেকে উচ্চতা ১৩৫০ মিটার)। অন্যদিকে ক্যামেরুন সীমান্তে ইয়াডে উচ্চভূমির অন্তর্গত ন্‌গাউই পর্বত (১৪১০ মিটার) হল দেশটির সর্ব্বোচ্চ শৃঙ্গ। উবাংগি নদীটি দেশটির সাথে কঙ্গো গণতান্ত্রিক প্রজাতন্ত্রের সীমানা গঠন করেছে।
মধ্য আফ্রিকান প্রজাতন্ত্রের উত্তরভাগের জলবায়ু উত্তপ্ত ও শুষ্ক প্রকৃতির; দক্ষিণের জলবায়ু নিরক্ষীয় প্রকৃতির। সারা বছর ধরেই বৃষ্টিপাত হয়, তবে জুলাই থেকে অক্টোবর পর্যন্ত সবচেয়ে ভারী বর্ষণ হয়ে থেকে।
বায়া (৩৩%) ও বান্দা (২৭%) দেশটি দুইটি বৃহত্তম নৃগোষ্ঠী; এছাড়া মাঞ্জিয়া (১৩%) ও সারা (১০%) দুইটি অন্যতম সংখ্যালঘু নৃগোষ্ঠী।
বান্দা ও গবায়া ভাষায় দেশের অর্ধেকের বেশি মানুষ কথা বললেও দক্ষিণের সংখ্যালঘু নৃগোষ্ঠীগুলির মুখের বাণিজ্যিক ক্রেওল বা মিশ্রবুলি সাংগো-ই দেশটির সর্বাধিক প্রচলিত ভাষা। এছাড়া ঔপনিবেশিক আমলে আগত ফরাসি ভাষাও ব্যাপক প্রচলিত। ফরাসি ও সাংগো দেশটির সরকারি ভাষা।
দেশের প্রায় এক-তৃতীয়াংশ অধিবাসী ঐতিহ্যবাহী আফ্রিকান ধর্মগুলিতে বিশ্বাসী। দেশের অর্ধেক জনগণ খ্রিস্টধর্ম অনুগামী, যাদের মধ্যে সমসংখ্যক রোমান ক্যাথলিক ও প্রতিবাদী মতবাদ মণ্ডলীর অনুসারী। এছাড়া দেশের প্রায় ১৫% ইসলাম ধর্মাবলম্বী।
ঐতিহাসিকভাবে দেশটির দক্ষিণের নৃগোষ্ঠীগুলি থেকেই সবচেয়ে বেশী রাজনৈতিক নেতার আগমন ঘটেছে। সাম্প্রতিককালে দেশের উত্তরভাগের জঙ্গী বাহিনীগুলির বিদ্রোহের কারণে বহুসংখ্যক ব্যক্তি ঘরহারা উদ্বাসীতে পরিণত হয়েছে। দেশটিতে বর্তমানে একটি রাষ্ট্রপতিশাসিত শাসনব্যবস্থা বিদ্যমান। শান্তি ও স্থিতিশীলতা প্রতিষ্ঠায় রাষ্ট্রীয় বাহিনীর পাশাপাশি জাতিসংঘের শান্তি রক্ষায় নিয়োজিত বাংলাদেশ সেনাবাহিনী দেশটিতে নিয়মিত কর্মরত আছে। 
জাতিসংঘের মতে মধ্য আফ্রিকান প্রজাতন্ত্র বিশ্বের সবচেয়ে অনুন্নত দেশ। উবাংগি নদীটি দেশটির প্রধান অর্থনৈতিক চালিকাশক্তি। নিতান্ত জীবিকানির্বাহী কৃষিকাজ দেশটির জনগণের প্রধান অর্থনৈতিক কর্মকাণ্ড। তবে এখান থেকে হীরা, তুলা, তক্তাকাঠ ও কফি রপ্তানি হয়ে থাকে। প্রচুর প্রাকৃতিক সম্পদ থাকা সত্ত্বেও বিদ্রোহী গোষ্ঠীর আক্রমণ ও পারস্পরিক দাঙ্গা দেশটির স্থিতিশীলতায় চরমভাবে বিপর্যয় ডেকে এনেছে। রাজনৈতিক অস্থিতিশীলতা ও অবকাঠামোগত দারিদ্র্যের কারণে দেশটির অর্থনৈতিক অগ্রগতি বাধাগ্রস্ত। উদ্বাস্তুদের জন্য দেশটি আন্তর্জাতিক আর্থিক সহায়তার উপর নির্ভরশীল। দেশটির মুদ্রার নাম মধ্য আফ্রিকান সিএফএ ফ্রাঙ্ক, যা ১০০ সঁতিমের (সেন্ট) সমান।
১৯৬০ সালে দেশটি ফরাসিদের ঔপনিবেশিক শাসন থেকে স্বাধীনতা লাভ করে। ১৯৬৫ সাল থেকে ১৯৭৯ সাল পর্যন্ত তথাকথিত "সম্রাট" বোকাসা দেশটি শাসন করেন। এরপর এখানে সামরিক স্বৈরশাসন বলবৎ হয়। ১৯৯৩ সালে এসে দেশটিতে প্রথম গণতন্ত্রের প্রবর্তন হয়।
গালাপাগোস দ্বীপপুঞ্জ

গালাপাগোস দ্বীপপুঞ্জ (ইংরেজি ভাষায়: Galápagos Islands; মূল স্পেনীয় নাম: Archipiélago de Colón) বেশ কিছু আগ্নেয় দ্বীপের সমন্বয়ে গঠিত একটি দ্বীপপুঞ্জ। প্রশান্ত মহাসাগরে বিষুব রেখার দুই পাশ জুড়ে ছড়িয়ে থাকা এই দ্বীপগুলো মহাদেশীয় ইকুয়েডর থেকে ৯৭২ কিলোমিটার পশ্চিমে অবস্থিত। বর্তমানে এটি ইউনেস্কো বিশ্ব ঐতিহ্যবাহী স্থান হিসেবে স্বীকৃত পেয়েছে, মূলত তার অনন্যসাধারণ জীববৈচিত্র্যের কারণে।
গালাপাগোস দ্বীপপুঞ্জ ইকুয়েডরের গালাপাগোস প্রদেশের অন্তর্গত এবং দেশটির জাতীয় পার্ক সিস্টেমের অংশ। দ্বীপপুঞ্জের মানুষদের প্রধান ভাষা স্পেনীয়।
এই দ্বীপগুলোতে প্রচুর এন্ডেমিক তথা বিরল প্রজাতি আছে। এই প্রজাতিগুলো গালাপাগোস ছাড়া আর কোথাও দেখা যায় না। বিবর্তন তত্ত্বের জনক চার্লস ডারউইন তার বিগল ডাত্রার সময় এই দ্বীপে এসেছিলেন। ডারউইনের ভ্রমণই গালাপাগোসকে বিখ্যাত করেছে। কারণ এখানকার বৈচিত্র্যময় বিরল প্রজাতিগুলো নিবিঢ়ভাবে পর্যবেক্ষণের মাধ্যমেই ডারউইন প্রথমবারের মত বিবর্তনের পক্ষে প্রমাণ পেতে শুরু করেন। এখানকার অনেকগুলো প্রজাতি ডারউইনের প্রাকৃতিক নির্বাচন তত্ত্বের পক্ষে প্রমাণ হিসেবে কাজ করেছে।
নৌচালনার জন্য এই দ্বীপের প্রথম নিখুঁত মানচিত্র প্রণয়ন করেছিলেন বাকানিয়ার অ্যামব্রোস কাউলি, ১৬৮৪ সালে। তিনি দ্বীপপুঞ্জের বিভিন্ন দ্বীপের নাম রেখেছিলেন তার সহযোগী জলদস্যুদের নামে। তার নৌভ্রমণে যেসব ইংরেজ অভিজাত লোকেরা সাহায্য করেছিল তাদের নামেও কয়েকটি দ্বীপের নাম রেখেছিলেন অবশ্য। বর্তমানে ইকুয়েডর সরকার প্রায় সবগুলো দ্বীপেরই আলাদা স্পেনীয় নাম দিয়েছে। দাপ্তরিক ও সরকারি কাজে স্পেনীয় নাম ব্যবহার করা হলেও অনেকে এখনও এগুলোকে পূর্বতন ইংরেজি নামে ডাকে। প্রধানত বাস্তুতান্ত্রিক গবেষকদের ইংরেজি নাম ব্যবহার করতে দেখা যায়। চার্লস ডারউইনের তার বিগল যাত্রায় যেসব দ্বীপে গিয়েছিলেন সেগুলোর ইংরেজি নাম আরও বেশি প্রচলিত।
দ্বিতীয় অভিযানের সময় এইচএমএস বিগ্‌ল এই দ্বীপে এসেছিল ক্যাপ্টেন ফিৎজরয়ের নেতৃত্বে। তারা দ্বীপে এসে পৌঁছেছিল ১৮৩৫ সালের ১৫ই সেপ্টেম্বর, মূল উদ্দেশ্য ছিল কিছু জরিপ পরিচালনা। ক্যাপ্টেন ফিৎজরয় ও তার তরুণ সঙ্গী জাহাজের প্রকৃতিবিদ চার্লস ডারউইন মূলত চারটি দ্বীপে বিস্তারিত বৈজ্ঞানিক গবেষণা ও ভূতাত্ত্বিক জরিপ পরিচালনা করেছিলেন। দ্বীপ চারটি হল চ্যাথাম, চার্লস, অ্যালবেমার্ল এবং জেমস আইল্যান্ড। কাজ শেষে ২০শে অক্টোবর তারা দ্বীপপুঞ্জ ছেড়ে গিয়েছিলেন তাদের বিশ্বভ্রমণ শেষ করার জন্য। এই দ্বীপে এসেই ডারউইন লক্ষ্য করেছিলেন এখানকার মকিংবার্ডগুলো একেক দ্বীপে একেক রকম। বর্তমানে এই পাখিগুলোকে ডারউইনের ফিঞ্চ বলা হয়, যদিও সে সময় ডারউইন মনে করেছিলেন এদের সাথে কোন গভীর সম্পর্ক নেই এবং দ্বীপ অনুযায়ী তাদের আলাদা নামকরণের বিষয়টিও ভ্রমণের সময় তিনি চিন্তা করেননি।
সে সময় ইকুয়েডর প্রজাতন্ত্রের গালাপাগোস প্রদেশের গভর্নর ইংরেজ অভিজাত নিকলাস লসন চার্লস আইল্যান্ডে তাদের সাথে দেখা করেন। ডারউইনের সাথে দেখা হলে তিনি জানান, কচ্ছপও একেক দ্বীপে একেক রকম। দ্বীপপুঞ্জে থাকার শেষ দিনগুলোতে ডারউইন ভাবতে শুরু করেছিলেন, একেক দ্বীপে ফিঞ্চ ও কচ্ছপের এই বৈচিত্র্য প্রজাতির পরিবর্তন সম্পর্কে নতুন ধারণার জন্ম দিতে পারে। ইংল্যান্ডে ফিরে এসে ডারউইন গালাপাগোস সহ ভ্রমণের সময় বিভিন্ন স্থান থেকে সংগৃহীত নমুনাগুলো অভিজ্ঞ জীববিজ্ঞানী ও ভূতত্ত্ববিদদের দ্বারা পরীক্ষা করিয়ে দেখতে পেলেন, গালাপাগোসের ফিঞ্চগুলো বিভিন্ন প্রজাতির এবং দ্বীপ অনুযায়ী তাদের বৈশিষ্ট্য অনেক ভিন্ন। এই তথ্যগুলোই ডারউইনকে তার প্রাকৃতিক নির্বাচন এর মাধ্যমে বিবর্তন প্রমাণের পথে এগিয়ে নিয়ে যায়। এ ধারণা থেকেই তিনি তার সবচেয়ে বিখ্যাত বই অন দি অরিজিন অভ স্পিসিস রচনা করেন যা ১৮৫৯ সালে প্রকাশিত হয়।
ব্যবস্থাপনা

ব্যবস্থাপনা () হলো কোন নির্দিষ্ট লক্ষ্য বাস্তবায়নের উদ্দেশ্যে এক বা একাধিক ব্যক্তির সমন্বয়ে গঠিত কোন গোষ্ঠীর উপর কর্তৃত্ব স্থাপন ও নিয়ন্ত্রণ-এর মাধ্যমে, প্রতিষ্ঠানের নিয়োজিত উপকরণ (মানবীয় ও বস্তুগত) কার্যকর ব্যবহারের একটি ধারাবাহিক, সার্বজনীন (সক্রেটিসের মতে, ব্যবস্থাপনা সার্বজনীন) সামাজিক প্রক্রিয়া, যা একটি মূল্যবান অর্থনৈতিক সম্পদ। ইংরেজি Management ( to handle- চালনা করা বা পরিচালনা করা ) শব্দটি ল্যাটিন বা ইতালীয় Maneggiare ( to train up the horse- অশ্বকে প্রশিক্ষিত করে তোলা বা পরিচালনার উপযোগী করে তোলা) শব্দ থেকে সৃষ্ট, যা কালের বিবর্তনে মানুষকে প্রশিক্ষিত করে তোলে, তার নিকট হতে কাজ আদায় করে নেয়ার সাথে সম্পর্কযুক্ত হয়ে পড়েছে। সমাজ বা সমাজ সংশ্লিষ্ট পক্ষের সম্পৃক্ততার কারণে 'ব্যবস্থাপনা' জ্ঞানের অন্যতম একটি শাখায় পরিণত হয়েছে।
ব্যবস্থাপনা হলো সেই প্রক্রিয়া যা ৫টি ফাংশন (planning, organizing,Staffing, leading, controlling) এর মাধ্যমে কোন প্রতিষ্ঠানের যে লক্ষ্যগুলো থাকে, তা অর্জন করে।
যখন একদল মানুষ একত্রে নিয়মতান্ত্রিক ভাবে (systematic manner) কিছু কাঙ্ক্ষিত লক্ষ্য (objectives) অর্জনের লক্ষ্যে একসাথে কাজ করে তখন তাকে প্রতিষ্ঠান বলে। 
প্রতিষ্ঠানের ৪টি মূল বিষয় (issue) থাকে: ১) Objective, ২) People, ৩) Structure, ৪) Technology
কোন প্রতিষ্ঠানের লক্ষ্যগুলো ঠিক করা আর সেগুল অর্জন করার সবচেয়ে ভাল উপায় আগেই ঠিক করে রাখাই পরিকল্পনা (planning)। 
লক্ষ্য অর্জনের উদ্দেশ্যে ভবিষ্যতের অগ্ৰিম সিদ্ধান্ত গ্রহণ হচ্ছে পরিকল্পনা।
কোন প্রতিষ্ঠানের পরিকল্পিত লক্ষ্যগুলো অর্জনের জন্য তার সম্পদ (resources) কীভাবে বন্টিত হবে তা ঠিক করা ও সে অনুযায়ী বণ্টন করাই organizing । সম্পদ বলতে মানব সম্পদ (human resource) ও অন্যান্য (non-human resource) বুঝানো হয়েছে। Organizing ঠিকমতো না হলে সম্পদের অপচয় হয়।
আধুনিক ব্যবস্থাপনা কিংবা প্রশাসনিক ব্যবস্থাপনার জনক হেনরি ফেয়ল হিসেবে পরিচিত হয়ে আছেন। তিনি তুরস্কের ইস্তানবুল শহরে জন্মগ্রহণ করেন।পরে তার পরিবারের সাথে ফ্রান্সে পাড়ি জমান। তিনি মূলত একজন খনি প্রকৌশলী ছিলেন। ১৯ বছর বয়সে ১৮৬০ সালে "কম্প্যাগনি ডি কমেন্ট্রি-ফোরচ্যাম্ব্যু-ডিকেজেভিল" কোম্পানিতে কাজ শুরু করেন এবং ১৮৮৮ সালে ব্যবস্থাপনা পরিচালক পদে পদোন্নতি পান। তখন কোম্পানির আর্থিক মন্দাবস্থায় চলছিল। ১৯১৮ সালে যখন তিনি ঐ পদ থেকে অবসর নেন তখন কোম্পানি একটি দৃঢ় অর্থনৈতিক অবস্থানে ছিল। 
তিনি ব্যবস্থাপনার ৫টি কার্যাবলি এবং ১৪টি মূল নীতি প্রবর্তন করেন।
হেনরি ফেয়ল ১৯১৬ সালে প্রশাসনিক ব্যবস্থাপনার উপর Industrial and General Management নামক একটি বই লিখেন যা মার্কিন যুক্তরাষ্ট্রে ১৯৪৯ সালে প্রকাশিত হয় এবং যা পরবর্তিতে অন্যান্য লেখকদেরকে ব্যাপকভাবে অনুপ্রাণিত করে।j
ফ্রেডারিক উইন্সলো টেলর (Frederic Winslow Taylor: 1856 ~ 1915) Scientific Management এর পিতা বলে স্বীকৃত। তিনি U.S.A তে জন্মগ্রহণ করেন। তিনি Midvale steel company তে একজন শ্রমিক হিসাবে যোগদান করেন এবং ৬ বছরের মধ্যে তার প্রধান প্রকৌশলী হন। ফ্রেডারিক উইন্সলও টেলর কে বৈজ্ঞানিক ব্যবস্তাপনার‌ জনক বলা হয়।
অধিবিদ্যা

অধিবিদ্যা বা মেটাফিজিক্স () হল দর্শনের একটি শাখা যাতে বিশ্বের অস্তিত্ব, আমাদের অস্তিত্ব, সত্যের ধারণা, বস্তুর গুণাবলী, সময়, স্থান, সম্ভাবনা ইত্যাদির দার্শনিক আলোচনা করা হয়। এই ধারার জনক অ্যারিস্টটল।
মেটাফিজিক্স শব্দটি গ্রিক ‘মেটা’(μετά) এবং ‘ফিজিকা’(φυσικά) থেকে উদ্ভূত হয়েছে। অধিবিদ্যায় দুটি মূল প্রশ্নের উত্তর খোঁজা হয়–
মেটাফিজিক্স এর একটি মূল শাখা হল. সৃষ্টিতত্ত্ব (cosmology) এবং অন্য একটি শাখা হল- তত্ত্ববিদ্যা (ontology) ।
অর্থ (অর্থনীতি)

সাধারণভাবে, অর্থ হলো কোনো পণ্য ক্রয়-বিক্রয় বা সেবা গ্রহণ বা ঋণ গ্রহণ ও পরিশোধের উপাদান। অর্থ প্রধানত বিনিময়ের মাধ্যম, আয়-ব্যয়ের একক, মজুত দ্রব্যর মূল্য এবং বিভিন্ন সেবার পরিশোধের মান হিসেবে কাজ করে। যে কোনো উপাদান বা যাচাইযোগ্য স্মারক এ কাজগুলো করে থাকলে তা অর্থ হিসেবে বিবেচিত হবে।
ক্যাপিটোলাইন পাহাড়ের জুনো মন্দির থেকে অর্থ শব্দটির উৎপত্তি হয়েছে। এই পাহাড়টি রোমের সাত পাহাড়ের অন্যতম একটি পাহাড়। প্রাচীনকালে জুনো প্রায়ই অর্থের সাথে সংযুক্ত হতো। প্রাচীন রোমের টাকশালে রোমের জুনো মনেটার মন্দির অবস্থিত ছিল।
পশ্চিমা বিশ্বে কয়েন অর্থের নাম ছিল ধাতব মুদ্রা (স্পেসি)। ল্যাটিন শব্দ স্পেসি থেকে এ নামটি নেওয়া হয়।
এক লাখ বছর আগে পৃথিবীতে পণ্য বিনিময় পদ্ধতি চালু ছিল। সমাজে এবং অর্থনীতিতে এর কোনো নির্ভরশীল প্রমাণ নেই। অ-আর্থিক সমাজ পরিচালিত হতো প্রধানতো উপহার অর্থ এবং ঋণের দ্বারা। অপরিচিতদের অথবা ক্ষমতাবান শত্রুদের মধ্যে পণ্য বিনিময় প্রথা ঘটতো।
পরে পৃথিবীর অনেক দেশই অর্থের ব্যবহার শুরু করে। তিন হাজার বছর খ্রিষ্ট পূর্বে মেসোপটেমিয়ায় ওজনের একক ছিল মেসোপটেমিয়ান শেকেল। এটি নির্ভরশীল ছিল কোনো কিছুর ভর যেমন ১৬০ বার্লির শস্যদানার উপর। আমেরিকা, এশিয়া, আফ্রিকা এবং অস্ট্রেলিয়ার সমাজে প্রায়ই ব্যবহৃত হতো শেল অর্থ, কড়ির শেল। হেরোডেটাসের মতানুসারে, লিডিয়ানসরা স্বর্ণ এবং সিলভার কয়েনের ব্যবহার করে। আধুনিক পণ্ডিতদের মতে, ৬৫০-৬০০ খ্রিষ্ট পূর্বে আবিষ্কৃত হয় প্রথম স্ট্যাম্প কয়েন।
সং ড্যাইন্যাস্টির (সংগীত রাজবংশ) সময়ে চীনে প্রথম টাকা অথবা ব্যাংক নোট ব্যবহৃত হয়। ব্যাংক নোট ‘জিয়াজি’ নামে পরিচিত ছিল। সপ্তম শতাব্দী হতে এর প্রচলন শুরু হয়। তারা পণ অর্থ উৎপাটন করেনি। তারা অর্থের সাথে কয়েন ব্যবহার করতো। ভ্রমণকারী মারকো পোলো এবং উইলিয়াম অব রাবরাকের হিসাবের মাধ্যমে ইউরোপে কাগজের মুদ্রা পরিচিতি পায়। স্টকহোলমস্ ব্যানকো ১৬৬১ সালে ইউরোপে প্রথম ব্যাংক নোট ইস্যু করে। সেখানে একই সাথে কয়েনের ব্যবহারও ছিল। সোনার মানে, আর্থিক ব্যবস্থায় বিনিময়ের মাধ্যম ছিল ব্যাংক নোট, সতের-আঠারো শতাব্দীতে ইউরোপে মুদ্রার মতো যা পরিবর্তন যোগ্য ছিল প্রি-সেটে, সোনার নির্ধারিত পরিমাণে, সোনার কয়েনে প্রতিস্থাপিত হতো। এই সোনার মান নোট তৈরি করেছিল বৈধ মূল্যবেদন পত্র এবং সোনার কয়েনে পুনঃপ্রাপ্তি ছিল নিরুৎসাহিত। বিংশ শতাব্দীর শুরুতে বিশ্বের প্রায় সব দেশ সোনার মান গ্রহণ করে। নির্ধারিত পরিমাণ সোনার সাথে তারা তাদের বৈধ মূল্যবেদন পত্র নোট সমর্থন করে।
দ্বিতীয় বিশ্ব যুদ্ধ এবং ব্রেটন উডস সম্মেলনের পরে অধিকাংশ দেশ প্রচলন করে ক্ষমতাপ্রদান (ফিয়াট) মুদ্রা। যা নির্ধারিত ছিল আমেরিকান ডলারে। আমেরিকান ডলার পরিবর্তিত হতো নির্ধারিত সোনায়। ১৯৭১ সালে আমেরিকান সরকার বাতিল করে আমেরিকান ডলারের সোনায় পরিবর্তন হওয়া। এর ফলে অনেক দেশ তাদের মুদ্রা আমেরিকান ডলারে স্থির রাখে। এ ছাড়া অধিকাংশ দেশের মুদ্রা সরকারের ক্ষমতাপ্রদান মুল্যবেদন পত্র এবং অর্থ পরিশোধের মাধ্যমে পণ্য পরিবর্তনের মাধ্যম ব্যতীত যেকোনো কিছু দ্বারা অনবলম্বন হয়। আধুনিক অর্থ তত্ত্ব মতে, কর (ট্যাক্স) এর মাধ্যমে ক্ষমতাপ্রদান অর্থ উৎসাহিত হয়।কর (ট্যাক্স) আরোপের মাধ্যমে রাষ্ট্র সৃষ্টি করে ইস্যুকৃত মুদ্রার চাহিদা।
কোমোরোস

কমোরোস দ্বীপপুঞ্জ ভারত মহাসাগরে অবস্থিত কতগুলি দ্বীপ নিয়ে গঠিত একটি স্বাধীন রাষ্ট্র। দেশটি মোজাম্বিক চ্যানেলের উত্তর প্রান্তে মোজাম্বিক থেকে ২৯০ কিলোমিটার দূরে এবং মাদাগাস্কার থেকে ৩২০ কিলোমিটার দূরে অবস্থিত। কোমোরোস দ্বীপপুঞ্জ ১৯৭৫ সাল থেকে একটি স্বায়ত্তশাসিত এলাকা হিসেবে কাজ করছে। ঐ বছর কোমোরোস দ্বীপপুঞ্জের চারটি দ্বীপের তিনটি ফরাসি ঔপনিবেশিক শাসন থেকে বিচ্ছিন্ন হয়ে যায়। এগুলি হল ঞ্জাজিজা (বা বৃহৎ কোমোর দ্বীপ), ঞ্জাওয়ানি এবং মোয়ালি। কমোরোস দ্বীপপুঞ্জের রাজধানী মোরোনি ঞ্জাজিজা দ্বীপে অবস্থিত। কমর রাষ্ট্র দ্বীপপুঞ্জের চতুর্থ দ্বীপ মায়োতের উপর সার্বভৌমত্ব দাবী করলেও দ্বীপটি এখনও একটি ফরাসি শাসনাধীন এলাকার মর্যাদাপ্রাপ্ত। ইসলাম ধর্ম কমোরোস দ্বীপপুঞ্জের রাষ্ট্রধর্ম।
কোমোরোসের সামরিক বাহিনীর নাম Armée nationale de développement বা আর্মে নাসিওনাল দ্য দেভেলপমঁ। এটিতে একটি ক্ষুদ্র স্থলসেনাবাহিনী, ৫০০ সদস্যবিশিষ্ট পুলিশ বাহিনী এবং ৫০০ সদস্যবিশিষ্ট প্রতিরক্ষা বাহিনী আছে। ফ্রান্স কোমোরোসের নৌ প্রতিরক্ষা প্রদান করে, সামরিক বাহিনীকে প্রশিক্ষণ দেয় এবং আকাশপথ নজরদারির কাজ করে। কোমোরোস সরকারের অনুরোধে এখানে ফ্রান্সের একটি ছোট সামরিক দলের ঘাঁটি আছে।
কোস্টা রিকা

কোস্টা রিকা (স্পেনীয়: Costa Rica "কোস্তা রিকা") দক্ষিণ আমেরিকা মহাদেশের এক‌টি রাষ্ট্র। এর উত্তরে নিকারাগুয়া, দক্ষিণ-দক্ষিণপূর্বে পানামা, পশ্চিমে ও দক্ষিণে প্রশান্ত মহাসাগর, এবং পূর্ব দিকে ক্যারিবিয়ান সাগর। কোস্টা রিকা পৃথিবীর প্রথম দেশ যেটি তার সেনাবাহিনীর অবসান ঘটিয়েছে।
কোস্টা রিকাতে একটি গণপ্রজাতন্ত্রী সরকার ব্যবস্থা বিদ্যমান। রাষ্ট্রপতি যুগপৎ রাষ্ট্র ও সরকারের প্রধান। দেশটিতে একটি এককাক্ষিক আইনসভা বিদ্যমান যার সদস্যসংখ্যা ৫৭। ভোটাধিকার ১৮ বছর বা তদুর্ধ্ব বয়সের নারী-পুরুষ সবার জন্য উন্মুক্ত। বর্তমান সংবধানটি ১৯৪৯ সালের ৯ই নভেম্বর গৃহীত হয়। সুপ্রিম কোর্ট দেশের সর্বোচ্চ বিচারালয়।
কোস্টা রিকা দেশটির নিজস্ব কোনও সেনাবাহিনী নেই । এটিই পৃথিবীর একমাত্র দেশ যার কোনও সেনাবাহিনী নেই এবং দেশটির সমস্ত নিরাপত্তা দায়িত্ব দেশটির পুলিশ বাহিনীর হাতে ন্যাস্ত ।
কোত দিভোয়ার

কোত দিভোয়ার ( "কোৎ দিভ়ুয়ার্‌" অর্থাৎ "হস্তিদন্তের উপকূল") বা আইভরি কোস্ট ( "আইভরি কোস্ট") পশ্চিম আফ্রিকার একটি রাষ্ট্র। এই দেশের রাজধানীর নাম ইয়ামুসুক্রো (অর্থনৈতিক) ও আবিজান (প্রশাসনিক)।
কোত দিভোয়ার বা আইভরি কোস্টের আয়তন ৩২২,৪৬২ বর্গ কিমি। এর পশ্চিমে লাইবেরিয়া ও মালি, উত্তরে মালি ও বুর্কিনা ফাসো, পূর্বে ঘানা, এবং দক্ষিণে গিনি উপসাগর এবং আটলান্টিক মহাসাগর অবস্থিত। ১৯৯৮ সালে এদেশের জনসংখ্যা ছিলো ১৫,৩৬৬,৬৭২।। ২০০৮ সালের অনুমিত জনসংখ্যা হলো ১৮,৩৭৩,০৬০।
কোত দিভোয়ার বা আইভরি কোস্টের আয়তন ৩২২,৪৬২ বর্গ কিমি। এর পশ্চিমে লাইবেরিয়া ও মালি, উত্তরে মালি ও বুর্কিনা ফাসো, পূর্বে ঘানা, এবং দক্ষিণে গিনি উপসাগর এবং আটলান্টিক মহাসাগর অবস্থিত। ১৯৯৮ সালে এদেশের জনসংখ্যা ছিলো ১৫,৩৬৬,৬৭২।[৭]। ২০০৮ সালের অনুমিত জনসংখ্যা হলো ১৮,৩৭৩,০৬০।
ক্রোয়েশিয়া

ক্রোয়েশিয়া (, ক্রোয়েশীয় ভাষায় Hrvatska "হ্র্‌ভ়াৎস্কা") ইউরোপ মহাদেশের একটি রাষ্ট্র। এর সরকারি নাম প্রজাতন্ত্রী ক্রোয়েশিয়া (Republika Hrvatska "রেপুব্লিকা হ্র্‌ভ়াৎস্কা")। এটির রাজধানী জাগ্রেব। দেশটির আয়তন ৫৬,৫৯৪ বর্গ কি.মি. (২১,৮৫১ বর্গ মাইল) এবং জনসংখ্যা ৪.২৮ মিলিয়ন, যাদের অধিকাংশই রোমান ক্যাথলিক।
ক্রোটরা ৬ষ্ঠ শতকে এখানে আসে এবং নবম শতাব্দির মধ্যেই তারা অঞ্চলটিকে দুইটি জমিদারিত্বের মাধ্যমে সুসংগঠিত করে তোলে। ৯২৫ খ্রিষ্টাব্দে তোমিসলাভ প্রথম রাজা হিসেবে আভির্ভূত হন এবং তিনি ক্রোশিয়াকে রাজ্যে উন্নীত করেন, যেটি প্রায় দুই শতকেরও বেশি সময় ধরে তার সার্বভৌমত্ব ধরে রেখেছিল। রাজা চতুর্থ পিটার ক্রেসিমির এবং দিমিতার জভনমিরির আমলে দেশটি তার উন্নতির চরম শিখরে পৌঁছায়।
ক্রোয়েশিয়ার রাজনীতি
ক্রোয়েশিয়ার রাজনীতি একটি সংসদীয় প্রতিনিধিত্বমূলক গণতান্ত্রিক প্রজাতন্ত্র কাঠামোতে পরিচালিত হয়। প্রধানমন্ত্রী একটি বহুদলীয় ব্যবস্থাতে সরকার প্রধান। নির্বাহী ক্ষমতা সরকারের হাতে এবং আইন প্রণয়ন ক্ষমতা ক্রোয়েশীয় সংসদ বা সাবর-এর হাতে ন্যস্ত। বিচার ভাগ নির্বাহী ও আইন প্রণয়ন বিভাগ হতে স্বাধীন। ক্রোয়েশিয়ার বর্তমান সংবিধান ১৯৯০ সালের ২২ ডিসেম্বর গৃহীত হয়। দেশটি ১৯৯১ সালের ২৫ জুন প্রাক্তন ইউগোস্লাভিয়া থেকে স্বাধীনতা ঘোষণা করে।
পর্যটন ক্রোয়েশিয়ান পরিষেবা খাতে প্রাধান্য বিস্তার করে এবং জিডিপির ২০% পর্যন্ত অবদান রাখে। ২০১৯-এর জন্য পর্যটন আয় অনুমান করা হয়েছিল €১০.৫ বিলিয়ন।
এনরিকো ফের্মি

এনরিকো ফার্মি (সেপ্টেম্বর ২৯, ১৯০১ - নভেম্বর ২৮, ১৯৫৪) একজন ইতালীয় পদার্থবিদ। তিনি ১৯৪২ খ্রিষ্টাব্দে সর্বপ্রথম পারমাণবিক বিভাজন ঘটাতে সক্ষম হন। এই গবেষণা পরবর্তীকালে পারমাণবিক বোমা, এবং পারমাণবিক চুল্লী (শক্তি উৎপাদনে ব্যবহৃত) তৈরির কাজের ভিত্তি হয়ে দাঁড়ায়। তিনি১৯৩৮ সালে রেডিওঅ্যাকটিভিটির উপর কাজের জন্য পদার্থবিজ্ঞানে নোবেল পুরস্কার লাভ করেন। তিনি ম্যানহাটন প্রকল্পে অংশগ্রহণ করেছিলেন।
ফার্মি হলেন পৃথিবীর প্রথম নিউক্লিয়ার চুল্লী নির্মাতা। সে চুল্লীটির নাম ছিল শিকাগো পাইল- ১। তাকে বলা হয় নিউক্লিয়ার যুগের স্থপতি এবং একই সাথে নিউক্লিয়ার বোমারও স্থপতি। তিনি হলেন অল্প সংখ্যক পদার্থবিজ্ঞানীদের মধ্যে একজন যাঁরা একই সাথে তাত্ত্বিক ও পরীক্ষণ পদার্থবিজ্ঞানে কৃতিত্ব দেখিয়েছেন। ইউরেনিয়াম পরবর্তী মৌলসমূহে নিউট্রনের গোলাবর্ষণের মাধ্যমে প্রবর্তিত তেজস্ক্রিয়তার কাজের জন্য তিনি ১৯৩৮ সালে পদার্থবিজ্ঞানে নোবেল পুরস্কার লাভ করেন।
এনরিকো ফার্মি ইতালির রোমে ২৯ সেপ্টেম্বর, ১৯০১ খ্রিষ্টাব্দে জন্মগ্রহণ করেন। তিনি ছিলেন আলবার্তো ফার্মি এবং ইডা ডি গেট্টিস এর তৃতীয় সন্তান। বাবা আলবার্তো ফার্মি ছিলেন রেলওয়ে মন্ত্রণালয়ের বিভাগীয় প্রধান এবং মা ছিলেন একজন প্রাথমিক স্কুল শিক্ষিকা। তার বোন মারিয়া ছিলেন তার থেকে দুই বছরের বড় আর ভাই জুলিও (Giulio) ছিলেন এক বছরের বড়। ফার্মি এবং তার ভাই দুজনকেই দুধমার কাছে পাঠানো হয়েছিল গ্রামীণ এলাকায়। ফার্মি আড়াই বছর বয়সে তার পরিবারের কাছে ফিরে আসেন।
ফার্মি ১৯১৮ সালে পিসাতে অবস্থিত সুপিরিয়র নরমাল স্কুল থেকে গ্র্যাজুয়েশন সম্পন্ন করেন। ১৯২৩ সালে রকফেলার বৃত্তি পেয়ে তিনি জার্মানির গটিঞ্জেনে বিজ্ঞানী ম্যাক্স বর্নের সঙ্গে বেশ কয়েক বছর গবেষণাকর্মে নিযুক্ত ছিলেন।
জেমস ম্যাকগিল বিউকানান

জেমস ম্যাকগিল বিউকানান জুনিয়র (;জন্ম: ৩ অক্টোবর ১৯১৯ - ৯ জানুয়ারি ২০১৩ ) একজন মার্কিন অর্থনীতিবিদ। তিনি ১৯৮৬ সালে অর্থনীতিতে নোবেল পুরস্কার লাভ করেন। 
বিউকানান মিডল টেনেসি স্টেট ইউনিভার্সিটি হতে ১৯৪০ সালে স্নাতক ডিগ্রি লাভ করেন। তিনি ১৯৪১ সালে ইউনিভার্সিটি অফ টেনেসি হতে মাস্টার্স এবং ১৯৪৮ সালে ইউনিভার্সিটি অফ শিকাগো হতে পিএইচডি ডিগ্রি অর্জন করেন।
বিউকানান দীর্ঘ সময় ধরে জর্জ মেসন বিশ্ববিদ্যালয় এ অধ্যাপনা করেন। তিনি ভার্জিনি স্কুল অফ পলিটিকাল ইকনমি-তে গুরুত্বপূর্ণ ভূমিকা পালন করেন। এছাড়া তিনি ইউনিভার্সিটি অফ ভার্জিনিয়া (এখানে টমাস জেফারসন সেন্টার স্থাপন করেন), ইউনিভার্সিটি অফ ক্যালিফোর্নিয়া অ্যাট লস অ্যাঞ্জেলেস, ফ্লরিডা স্টেট ইউনিভার্সিটি, ইউনিভার্সিটি অফ টেনেসি, এবং ভার্জিনিয়া পলিটেকনিক ইন্সটিটিউটে শিক্ষকতা করেছেন।
অর্থনীতিতে বিউকানানের অবদান হলো লগ-রোলিং, তথা আইন পাস ও অর্থনৈতিক সুবিধা অর্জনের জন্য রাজনীতিবিদদের একজন-অন্যকে সাহায্য করার প্রথার উপরে বিশ্লেষণ ও তত্ত্ব প্রদান করা।
হার্নান্দো ডি সোতো

হার্নান্দো ডি সোতো (Hernando de Soto; জন্ম: ৩রা জুন ১৯৪১) একজন পেরুভীয় অর্থনীতিবিদ, যিনি তার অনানুষ্ঠানিক অর্থনীতির জন্য পরিচিত। তিনি পেরুর লিমায় অবস্থিত ইনস্টিটিউট অফ লিবার্টি এন্ড ডেমোক্রেসি (আইএলডি) এর প্রধান।
দে সোতো ১৯৪১ সালের ৩রা জুন পেরুর আরেকুইপায় জন্মগ্রহণ করেন। তার পিতা ছিলেন একজন পেরুভীয় কূটনীতিক। ১৯৪৮ সালে পেরুতে সেনা সংঘর্ষের পর তার পিতামাতা ইউরোপে রাজনৈতিক আশ্রয়ে চলে যান। দে সোতো সুইজারল্যান্ডে জেনাভার ইন্টারন্যাশনাল স্কুলে পড়াশুনা করেন এবং জেনেভার গ্র্যাজুয়েট ইনস্টিটিউট অব ইন্টারন্যাশনাল স্টাডিজ থেকে স্নাতকোত্তর ডিগ্রি অর্জন করেন। তিনি পরবর্তীতে অর্থনীতিবিদ, করপোরেট নির্বাহী ও কনসালটেন্ট হিসেবে কাজ করেন। ৩৮ বছর বয়সে তিনি পেরুতে ফিরে আসেন। তার ছোট ভাই আলভারো লিমা, নিউ ইয়র্ক সিটি ও জেনেভায় পেরুভীয় কূটনীতিক হিসেবে কাজ করেন। তিনি ২০০৭ সালে জাতিসংঘের সহকারী মহাসচিব পদ থেকে অবসর নেন।
পল ক্রুগম্যান

পল রবিন ক্রুগম্যান () (জন্ম ২৮শে ফেব্রুয়ারি, ১৯৫৩) একজন মার্কিন অর্থনীতিবিদ। তিনি বর্তমানে প্রিন্সটন বিশ্ববিদ্যালয়ের অর্থশাস্ত্র ও আন্তর্জাতিক সম্পর্ক বিভাগের একজন অধ্যাপক। তিনি অর্থনীতির ওপর প্রচুর বইয়ের লেখক ও ২০০০ সাল থেকে দ্য নিউ ইয়র্ক টাইম্‌স পত্রিকাতে নিয়মিত কলাম লেখক।
তার লেখা "International Economics: Theory and Policy" (বর্তমানে বইটির সপ্তম সংস্করণ চলছে) আন্তর্জাতিক অর্থনীতির ওপর লেখা একটি প্রামাণ্য পাঠ্যপুস্তক। ১৯৯১ সালে অ্যামেরিকান একোনমিক অ্যাসোসিয়েশন তাকে জন বেট্‌স ক্লার্ক মেডেল প্রদান করে। ক্রুগম্যানকে একজন নব্য-কেইন্‌সীয় অর্থনীতিবিদ মনে করা হয়।
ক্রুগম্যান ২০০-রও বেশি প্রবন্ধ ও বিশটির মত বই রচনা করেছেন — এদের মধ্যে কিছু অ্যাকাডেমীয়, কিছু সাধারণ জনগণের জন্য লেখা।
ইয়োজেফ শুম্পেটার

ইয়োজেফ আলইস শুম্পেটার (; ৮ই ফেব্রুয়ারি, ১৮৮৩ – ৮ই জানুয়ারি, ১৯৫০) একজন প্রভাবশালী অর্থনীতিবিদ এবং রাষ্ট্রবিজ্ঞানী। তিনি বর্তমান চেক প্রজাতন্ত্রের, তৎকালীন অস্ট্রিয়া-হাঙ্গেরি সাম্রাজ্যের মোরাভিয়া অঞ্চলে জন্মগ্রহণ করেন। তিনি অস্ট্রীয় ঘরানার অর্থনীতিবিদদের একজন ছিলেন। তিনি পুঁজিবাদী বিকাশ ও ব্যবসা চক্রের উপর তাঁর তত্ত্বগুলির জন্য পরিচিতি লাভ করেন।
শুম্পেটার ভিয়েনাতে উচ্চশিক্ষালাভ করে চেরনোভিৎস, গ্রাৎস ও বন শহরের বিশ্ববিদ্যালয়গুলিতে অধ্যাপনা করেন। ১৯১৯ সালে তিনি স্বল্প সময়ের জন্য অস্ট্রিয়ার সরকারের অর্থমন্ত্রী হিসেবে কাজ করেন। ১৯৩২ থেকে ১৯৫০ খ্রিস্টাব্দ পর্যন্ত আমৃত্যু তিনি মার্কিন যুক্তরাষ্ট্রের হার্ভার্ড বিশ্ববিদ্যালয়ে অধ্যাপনা করেন। ১৯৪২ সালে তিনি একটি বহুল পঠিত অর্থনীতি বিষয়ক গ্রন্থ প্রকাশ করেন, যার নাম ছিল "ক্যাপিটালিজম, সোসিয়ালিজম অ্যান্ড ডেমোক্রেসি" ("পুঁজিবাদ, সমাজতন্ত্র ও গণতন্ত্র"); বইটিতে তিনি যুক্তি দেন যেন পুঁজিবাদ তার নিজের সাফল্যের কারণেই এক সময় শেষ হয়ে যাবে এবং এর পরিবর্তে সরকারী নিয়ন্ত্রণ বা সমাজতন্ত্রের কোনও একটি প্রকারভেদ প্রতিষ্ঠা পাবে। ১৯৫৪ সালে তিনি "হিস্টরি অভ একোনমিক অ্যানালিসিস" নামে একটি গ্রন্থ প্রকাশ করেন, যেখানে অর্থশাস্ত্রের বিশ্লেষণী পদ্ধতিগুলির বিকাশ বিষয়ে একটি বিস্তারিত গবেষণা উপস্থাপন করেন। ১৯১১ সালে তাঁর রচিত "টেওরিয়ে ডের ভির্টশাফটলিশেন এন্টভিকলুং" ("অর্থনৈতিক উন্নয়নের তত্ত্ব") এবং ১৯৩৯ সালে দুই খণ্ডে প্রকাশিত "বিজনেস সাইকেলস: আ থিওরেটিকাল, হিস্টরিকাল, অ্যান্ড স্ট্যাটিস্টিকাল অ্যানালিসিস অভ দ্য ক্যাপিটালিস্ট প্রসেস" ("ব্যবসা চক্র: পুঁজিবাদী প্রক্রিয়ার একটি তাত্ত্বিক, ঐতিহাসিক ও পরিসংখ্যানিক বিশ্লেষণ") গ্রন্থগুলিও উল্লেখ্য।
শুম্পেটার ১৯৫০ খ্রিস্টাব্দে মার্কিন যুক্তরাষ্ট্রের কানেটিকাট অঙ্গরাজ্যের টেকোনিক শহরে মৃত্যুবরণ করেন।
অ্যাডাম স্মিথ

অ্যাডাম স্মিথ () (১৭২৩-১৭৯০) আধুনিক অর্থশাস্ত্রের জনক হিসেবে পরিচিত৷ তিনি ১৭৭৬ সালে "An Inquiry into the Nature and Causes of the Wealth of Nations" নামক গ্রন্থ লিখে অর্থনীতির মূল বিষয়গুলি সম্পর্কে ধারণা দেন৷
অ্যাডাম স্মিথ স্কটল্যান্ডের ফিফের ক্রিকক্যাল্ডি শহরের একজন রাজস্ব নিয়ন্ত্রকের পুত্র ছিলেন। স্মিথের সঠিক জন্মতারিখ অজানা, কিন্তু তিনি ১৭২৩ সালের ৫ই জুন ক্রিকক্যাল্ডি শহরে খ্রিস্টধর্ম গ্রহণ করেন। ৪ বছর বয়সে একদল ইহুদী তাকে অপহরণ করে। কিন্তু তিনি তার চাচার সহযোগিতায় দ্রুত মুক্ত হন এবং মায়ের কাছে ফেরত যান।
১৪ বছর বয়সে স্মিথ গ্লাসগো বিশ্ববিদ্যালয়ে ভর্তি হন, সেখানে তিনি ফ্রান্সিস হাচিসনের (যাকে স্মিথ বলতেন "the never-to-be-forgotten") অধীনে দর্শনশাস্ত্র অধ্যয়ন করেন। তিনি গ্লাসগো বিশ্ববিদ্যালয় ওর তার সহকর্মী স্কটল্যান্ডের জন স্নেল কর্তৃক চালু হওয়া বৃত্তি প্রাপ্ত প্রথম ছাত্র ছিলেন। এই গ্লাসগো বিশ্ববিদ্যালয়েই অধ্যাপনাকালীন সময়ে তিনি "The Theory of Moral Sentiments" রচনা করেন। পরবরতী জীবনে তিনি সমগ্র ইউরোপ পরিভ্রমণ করেন এবং এসময়ে তিনি তৎকালীন সময়ের বুদ্ধিজীবী নেতাদের সান্নিধ্য লাভ করেন। স্মিথ তার নিজের সময়ে বিতর্কিত ছিলেন। তার সাধারণ লিখন পদ্ধতি ও শৈলীর কারণে তিনি প্রায়ই উইলিয়াম হোগার্থ ও জোনাথন সুইফট কর্তৃক সমালোচিত হয়েছেন। তবে, ২০০৫ সালে অ্যাডাম স্মিথ রচিত "The Wealth of Nations" বইটি সর্বকালের সেরা ১০০ স্কটিশ বইয়ের তালিকায় স্থান পায়। বলা হয়ে থাকে,সাবেক ব্রিটিশ প্রধানমন্ত্রী মার্গারেট থ্যাচার স্মিথের লিখা এই বই সর্বদা হাত ব্যাগে বহন করতেন।
এডামের জন্ম ফিফের কিরক্যালডি নামক স্থানে। তার বাবার নামও ছিল এডাম স্মিথ যিনি স্কটিশ সিনেটের একজন লেখক উকিল এবং অভিশংসক ছিলেন। এছাড়াও তিনি কিরক্যালডির শুল্ক বিভাগের নিয়ামক ছিলেন। ১৭২০সালে তিনি মার্গারেট ডগলাসকে বিবাহ করেন যে জমিদার রবার্ট ডগলাসের কন্যা ছিলেন। তার বয়স যখন ২ মাস তখন তার বাবা মারা যান তার মা কে রেখে। তার ধর্ম শিক্ষা হয় কিরক্যালডির চার্চ অফ স্কটল্যান্ডে ৫ই জুন ১৭২৩ সালে এবং এই সালকেই সবসময় তার জন্মসাল হিসেবে মনে করা হয়। তার জীবনীর লেখক স্কটিস সাংবাদিক জন রে এর কাছ থেকে জানা যায় তাকে শৈশবে একবার বেদুইনের দল ধরে নিয়ে যায় এবং পরে অনেক খোঁজা-খুঁজির পর তাকে পাওয়া যায়। স্মিথ তার মায়ের সাথে অনেক ঘনিষ্ঠ ছিলেন, এবং তিনিই স্মিথের পড়ালেখা সম্পর্কিত উচ্চাকাঙ্ক্ষাকে উৎসাহ দেন। ১৭২৯ থেকে ১৭৩৭ সাল পর্যন্ত স্মিথ কিরক্যাল্ডির বার্গ স্কুলে ভর্তি হন যাকে জন রে "স্কটল্যান্ডের তৎকালীন সর্বোত্তম স্কুলগুলোর একটি" বলেছেন, সেখানে তিনি ল্যাটিন, গণিত, ইতিহাস এবং লেখা চর্চা করেন।
ডেভিড রিকার্ডো

ডেভিড রিকার্ডো (; এপ্রিল ১৮, ১৭৭২-সেপ্টেম্বর ১১, ১৮২৩) ছিলেন ইংরেজ অর্থনীতিবিদ এবং রাজনীতিবিদ। তিনি তার থিওরি অফ রেন্ট-এর জন্য বিখ্যাত। থমাস ম্যালথাস, অ্যাডাম স্মিথ ও জেমস মিলের পাশাপাশি রিকার্ডো ধ্রুপদী অর্থনীতিবিদদের মধ্যে অন্যতম।
রিকার্ডো ইংল্যান্ডের লন্ডনে জন্মগ্রহণ করেন। তিনি তার জন্মের কিছুদিন পূর্বে ওলন্দাজ প্রজাতন্ত্র থেকে আসা একটি পর্তুগিজ বংশোদ্ভূত সেপার্ডিক ইহুদি পরিবারের ১৭ সন্তানের তৃতীয়। তার পিতা আব্রাহাম রিকার্ডো ছিলেন একজন সফল স্টকব্রোকার। রিকার্ডো ১৪ বছর বয়সে তার পিতার সাথে কাজ শুরু করেন। ২১ বছর বয়সে রিকার্ডো প্রিসিলা অ্যান উইলকিনসনকে নিয়ে পালিয়ে যান এবং তার পিতার ইচ্ছার বিরুদ্ধে ইউনিটারিয়ান বিশ্বাসী হয়ে ওঠেন। এই ধর্মীয় পার্থক্যের কারণে তাদের পরিবারের মধ্যে তফাৎ দেখা দেয়, এবং এই স্বাধীনভাবে কোন অবস্থানে যাওয়ার চেষ্টা করেন। তার পিতা তাকে ত্যাজ্য করেন এবং তার মা তার সাথে আর কখনো কথা বলেন নি।
অবসরের দশ বছর পর এবং সংসদের যোগ দেওয়ার চার বছর পরে রিকার্ডো কানে সংক্রমণে মারা যান। এই সংক্রমণ তার মস্তিস্কে ছড়িয়ে পড়েছিল। তার বয়স হয়েছিল ৫১ বছর। তাকে হার্ডেনহুইশের সেন্ট নিকোলাস গির্জায় সমাহিত করা হয়। মৃত্যুকালে তার সম্পদের পরিমাণ ছিল প্রায় ৬০০,০০০ পাউন্ড।
উলাহ্‌-ইয়োহান ডাল

উলাহ্‌-ইয়োহান ডাল (১২ অক্টোবর ১৯৩১ - ২৯ জুন ২০০২) ছিলেন একজন নরওয়েজীয় কম্পিউটার বিজ্ঞানী, যাকে ক্রিস্টেন নাইগার্ড-এর সাথে যৌথ ভাবে সিমুলা এবং অবজেক্ট ওরিয়েন্টেড প্রোগ্রামিং-এর জনক হিসাবে বিবেচনা করা হয়।
ডাল ১৯৩১ সালে নরওয়ের মানডাল শহরে জন্মগ্রহণ করেন। তাকে নরওয়ের অন্যতম সেরা কম্পিউটার বিজ্ঞানী হিসাবে বিবেচনা করা হয়।
তিনি ক্রিস্টেন নাইগার্ড-এর সাথে যৌথ ভাবে ২০০১ সালে টুরিং পুরস্কার এবং ২০০২ সালে আইইইই জন ভন ন্যুম্যান পদক লাভ করেন। and was named Commander of the Royal Norwegian Order of St. Olav in 2000.
জন টুকি

জন ওয়াইল্ডার টুকি (১৬ই জুন, ১৯১৫ - ২৬শে জুলাই, ২০০০) একজন মার্কিন পরিসংখ্যানবিদ। তিনি নিউ বেডফোর্ড, ম্যাসাচুসেটস-এ জন্মগ্রহণ করেন। সাধারণত ১৯৫৮ সালে 'বিট' শব্দটি চালু করার জন্য কৃতিত্ব দেওয়া হয়।
টুকি ব্রাউন বিশ্ববিদ্যালয় থেকে রসায়নে ১৯৩৬ সালে ব্যাচেলর অব আর্টস এবং ১৯৩৭ সালে মাস্টার অব সায়েন্স ডিগ্রী লাভ করেন। তিনি প্রিন্সটন বিশ্ববিদ্যালয় থেকে গণিতে পিএইচ ডি অর্জন করেন।
আলোন্‌জো চার্চ

আলোন্‌জো চার্চ (জুন ১৮, ১৯০৩ – আগস্ট ১১, ১৯৯৫) ছিলেন একজন মার্কিন গণিতবিদ এবং যুক্তিবিদ। তত্ত্বীয় কম্পিউটার বিজ্ঞানকে শক্ত ভিত্তির উপর দাঁড় করানোর পিছনে তার উল্লেখযোগ্য অবদান রয়েছে। অ্যালান টুরিংয়ের পাশাপাশি চার্চকে কম্পিউটার বিজ্ঞানের অন্যতম প্রতিষ্ঠাতা হিসেবে বিবেচনা করা হয়। 
তিনি ওয়াশিংটন, ডিসি তে জন্মগ্রহণ করেন। তিনি প্রিন্সটন বিশ্ববিদ্যালয় থেকে ১৯২৪ সালে ব্যাচেলর ডিগ্রী এবং ১৯২৭ সালে ওসওয়াল্ড ভেবলেন এর তত্ত্বাবধানে পিএইচ ডি ডিগ্রী অর্জন করেন। গটিংগেনের গেয়র্গ আউগুস্ট বিশ্ববিদ্যালয়-এ পোস্টডক করার পর তিনি ১৯২৯-১৯৬৭ প্রিন্সটনে পড়ান এবং ১৯৬৭-১৯৯০ পড়ান ইউনিভার্সিটি অফ ক্যালিফোর্নিয়া অ্যাট লস অ্যাঞ্জেলেস-এ।
জন বাকাস

জন বাকাস(জন্ম: ৩ ডিসেম্বর, ১৯২৪ - মৃত্যু: ১৭ মার্চ, ২০০৭) হলেন একজন মার্কিন কম্পিউটার বিজ্ঞানী। তিনি বিখ্যাত হয়ে আছেন সর্বপ্রথম উচ্চ-পর্যায় প্রোগ্রামিং ভাষা ফোরট্রান, বাকাস-নর আকার(বিএনএফ, যা সিনট্যাক্স এর সংজ্ঞায় প্রায় সার্বজনীনভাবে ব্যবহৃত চিহ্ন-পদ্ধতি), এবং ফাংশান-পর্যায় প্রোগ্রামিং ধারণা উদ্ভাবণ করবার জন্য। তিনি ১৯৭৭ সালে এই অসামান্য সব অবদানের স্বীকৃতি স্বরূপ এসিএম টুরিং পুরস্কার অর্জন করেন। বাকাস'র টুরিং বিবৃতিটি এরকম:
বাকাস পেন্সিলভানিয়ার ফিলাডেলফিয়াতে জন্মগ্রহণ করেন। তিনি ১৯৪৯ সালে কলাম্বিয়া ইউনিভার্সিটি থেকে গণিতে মাস্টার্স ডিগ্রি অর্জন করেন এবং ১৯৫০ সালে আইবিএম এ যোগদান করেন।
ক্রিস্টেন নিগার্ড

ক্রিস্টেন নিগার্ড (আগস্ট ২৭, ১৯২৬ - আগস্ট ২, ২০০২) ছিলেন নরওয়েজীয় গণিতবিদ এবং কম্পিউটার প্রোগ্রামিং ভাষা মুঘল এবং রাজনীতিবিদ।
নিগার্ড ১৯৫৬ সালে অসলো বিশ্ববিদ্যালয় থেকে গণিত বিষয়ে স্নাতকোত্তর ডিগ্রি লাভ করেন। নিগার্ড ১৯৬০ এর দশকে আন্তর্জাতিকভাবে উলাহ্‌-ইয়োহান ডালের সাথে অবজেক্ট ওরিয়েন্টেড প্রোগ্রামিং ও প্রোগ্রামিং ভাষা সিমুলার সহ-উদ্ভাবক হিসেবে স্বীকৃতি লাভ করেন।
নিগার্ড ১৯৪৮ থেকে ১৯৬০ সাল পর্যন্ত নরওয়েজীয় প্রতিরক্ষা গবেষণা প্রতিষ্ঠান-এ পূর্ণ সময়ে কাজ করতেন। তিনি ১৯৪৮ থেকে ১৯৫৪ সালে কম্পিউটিং ও প্রোগ্রামিং এবং ১৯৫২ থেকে ১৯৬০ সাল পর্যন্ত কার্য গবেষণা বিষয়ের দায়িত্ব পালন করেন।
নিগার্ড নরওয়ের রাজনীতির সাথে সম্পৃক্ত ছিলেন। ১৯৬০ এর দশকের মাঝামাঝি ও শেষের দিকে তিনি নরওয়ের লিবারেল পার্টির জাতীয় নির্বাহী কমিটির সদস্য এবং দলের কৌশল প্রণয়ন কমিটির প্রধানের দায়িত্ব পালন করেন। তিনি ১৯৪৯ সালের নরওয়ের সংসদীয় নির্বাচনের প্রার্থী ছিলেন।
১৯৭১ থেকে ২০০১ পর্যন্ত নিগার্ড লেবার পার্টির সদস্য ছিলেন এবং এই দলের গবেষণা নীতি কমিটির সদস্য ছিলেন।
নিগার্ড ১৯৫১ সালে জোহানা নিগার্ডকে বিয়ে করেন। জোহানা উন্নয়নশীল রাষ্ট্রসমূহের জন্য প্রদত্ত নরওয়েজীয় সহযোগিতা এজেন্সিতে কর্মরত ছিলেন। তাদের তিন সন্তান ও সাত নাতি-নাতনী ছিল।
কম্পিউটার স্থাপত্য

কম্পিউটার স্থাপত্য () কম্পিউটার সিস্টেমের ধারণাগত গঠন ও কার্যপ্রণালি সংজ্ঞা দেওয়ার বিজ্ঞান। এই বিজ্ঞান একটি ভবনের স্থাপত্যের মতোই যা দিয়ে তার সার্বিক গঠন, তার বিভিন্ন অংশের কাজ, এবং সে সব অংশকে একত্রিত করার পদ্ধতি হলো এই বিজ্ঞান। এই বিজ্ঞান কম্পিউটার বাস্তবায়নের সাথে সংশ্লিষ্ট কিন্তু তার থেকে মৌলিকভাবে ভিন্ন। স্থাপত্যের মধ্যে অন্তর্ভুক্ত সেই সব বৈশিষ্ট্য যা সফটওয়্যার প্রোগ্রামগুলোর নকশা এবং উন্নয়ন ডিজাইন নিয়ন্ত্রণ করে। অন্যদিকে বাস্তবায়নের মধ্যে অন্তর্ভুক্ত সেই সব বৈশিষ্ট্য যা দিয়ে আপেক্ষিক ব্যয় ও সিস্টেমের কার্যসম্পাদন নির্বাচিত হয়।
কম্পিউটার স্থাপত্যের প্রধান উদ্দেশ্য হলো এমন একটি কম্পিউটার তৈরি করা যা নির্দিষ্ট ব্যয়ের সীমাবদ্ধতার মধ্যে যত দ্রুত সম্ভব কাজ করতে পারবে। পরে সঙ্গে আরো উদ্দেশ্য যোগ করা হয়েছে। যেমন- অনেকগুলো প্রোগ্রাম একই সাথে চালানো অথবা উচ্চতর ভাষায় লেখা প্রোগ্রামের ক্ষমতার ব্যাপক উন্নতি করা।
কম্পিউটার সিস্টেমের মধ্যে চারটি মূল অংশ থাকে: স্মৃতি, প্রসেসর, আনুষঙ্গিক যন্ত্রপাতি এবং তথ্য প্রবেশ ও নির্গমন ব্যবস্থা (ইনপুট-আউটপুট) .
আনাক্সাগোরাস

এনাক্সাগোরাস (প্রাচীন গ্রিক: Αναξαγόρας "আনাক্সাগোরাস্‌", আনু খ্রিস্টপূর্ব ৫০০-খ্রিস্টপূর্ব ৪২৮) ছিলেন প্রাক-সক্রেটীয় যুগের গ্রিক দার্শনিক। এনাক্সাগোরাস প্রথম দার্শনিক যিনি এথেন্সে দর্শন এনেছিলেন। জীবনের শেষের দিকে তিনি নাস্তিকতা প্রচারের দায়ে নির্বাসিত হন। যদিও এই অভিযোগ রাজনৈতিক হতে পারে কারণ পেরিক্লিস এর সাথে তার যোগাযোগ ছিল।.
এম্পেদোক্লেস

এম্পেদোক্লেস (প্রাচীন গ্রিক Εμπεδοκλής "এম্পেদোক্ল্যাস্‌", খ্রিস্টপূর্ব ৪৯০ - খ্রিস্টপূর্ব ৪৩০) ছিলেন সক্রেটিস পূর্ববর্তী সময়কালীন একজন গ্রিক দার্শনিক। তিনি গ্রিক নগর শহর সিসিলির অ্যাগেজন্টামের নাগরিক ছিলেন। এমপেডোক্লিসের দর্শনে বলা হয় চারটি ধ্রুপদী উপাদানের সমন্বয়ে সৃষ্টিতত্ত্বের উৎপত্তি হয়েছে। চারটি উপাদান হল পানি, মাটি, বায়ু ও আগুন। তিনি বলেন ভালোবাসা ও বিবাদ নামক দুটি বল উপাদানসমূহকে একত্রিত ও আলাদা করে থাকে।কোন এক ধরনের জীব অপর এক প্রকার জীব হতে উৎপত্তি লাভ করতে পারে এমন ধারণা এনাক্সিম্যান্ডার ও এম্পেডকলসের মত প্রাথমিককালের কয়েকজন সক্রেটিস-পূর্ব গ্রিক দার্শনিক সর্বপ্রথম প্রস্তাব করে থাকেন। রোমান যুগে এমন কিছু প্রস্তাবনার অস্তিত্ব ছিল। কবি ও দার্শনিক লুক্রেটিয়াস তার বৃহৎকর্ম "দে রেরাম ন্যাচুরা" ("অন দ্য ন্যাচার অব থিংস")-এ এম্পেডকালসের চিন্তাধারাকে অনুসরণ করেন।
এলেয়ার জিনো

এলেয়ার জিনো (প্রাচীন গ্রিক: Ζήνων Έλεάτης "জ়্দ্যানন্‌ এলেয়াত্যাস্‌", আধুনিক গ্রিক: Ζήνων ο Ελεάτης "জ়িনন্‌ অ এলেয়াতিস্‌") (খ্রিস্টপূর্ব ৪৯০ – খ্রিস্টপূর্ব ৪৩০) একজন গ্রিক দার্শনিক ছিলেন।
জিনোর জীবনী সম্পর্কে খুব অল্প জানা গেছে। যদিও জিনোর মৃত্যুর প্রায় এক শতাব্দী পরে লেখা হয়েছে, জিনো সম্পর্কে জীবনীমূলক তথ্যের প্রারম্ভিক উৎস হল প্লেটোর "পার্মিনিদিস"। এবং এরিস্টটলের "ফিজিক্স" বইতেও তার উল্লেখ রয়েছে। "পার্মিনিদিস"-এর সংলাপে প্লেটো জিনো ও পার্মেনিদিসের ধ্রুপদী এথেন্সে ভ্রমণের বর্ণনা করেন, যখন পার্মিনিদিসের বয়স ছিল "প্রায় ৬৫", জিনোর "৪০-এর কাছাকাছি" এবং সক্রেটিস "খুবই তরুণ" ছিলেন। ধারণা করা হয় সক্রেটিস তখন ২০ বছরের কাছাকাছি ছিলেন এবং সক্রেটিসের জন্ম ৪৬৯ খ্রিস্টপূর্ব ধরে জিনোর সম্ভাব্য জন্মের সাল ধরা হয় ৪৯০ খ্রিস্টপূর্ব। প্লেটো বলেন জিনো দেখতে লম্বা ও সুন্দর ছিলেন এবং তার তারুণ্যের দিনগুলিতে পার্মেনিদিস তাকে পছন্দ করতেন।
রেটিনল

ভিটামিন এ হলো মূলত রেটিনল নামক রাসায়নিক যৌগ যা ডায়েট সহায়ক হিসাবে ব্যবহার হয়। ভিটামিন এ আবিষ্কার হয় ১৯৩১ সালে এবং প্রথম পৃথকীকরণ ও তৈরি হয় যথাক্রমে ১৯৩২ ও ১৯৪৭ সালে।
পূর্ণবয়স্কের খাদ্যে নিম্নসীমা:দৈনিক অন্তত ৭০০(মহিলা) ও ৯০০(পুরুষ) মাইক্রোগ্রাম
পূর্ণবয়স্কের খাদ্যে উর্দ্ধসীমা:দৈনিক সর্বাধিক ৩০০০(মহিলা ও পুরুষ) মাইক্রোগ্রাম
রেটিনল জারিত হয়ে রেটিনাল ও রেটিনোয়িক অ্যাসিড তৈরি হয়।
১। রাতকানা ( চোখে কম দেখা )
ভিটামিন "এ" এর অভাবে রাতকানা রোগ হয়ে থাকে। রাতকানা রোগীরা দিনের আলোতে স্বাভাবিক ভাবেই চলাচল করতে পারে কিন্তু রাতের বেলা অনেক সময়ে সমস্যা হয়। অনেকে একেবারে দেখে না আবার অনেকে ভুল দেখে ।
ফিউচারামা

ফিউচারামা ম্যাট গ্রোয়েনিং এর তৈরি একটি মার্কিন কার্টুন সিরিজ। ফ্রাই নামের এক পিৎজা ডেলিভারিকারী ২০০০ সালের জানুয়ারি ১শে ডিসেম্বর একটি হিমাগারে (যেখানে মানুষের মৃতদেহ ভবিষ্যতে পুনর্জাগরণের জন্য সংরক্ষণ করা হয়), ঘুমিয়ে পড়ে, এবং ঘটনা চক্রে ২৯৯৯ সালের ৩১ তারিখে জেগে উঠে। সেখানে বৃদ্ধ বিজ্ঞানী প্রফেসর ফার্ন্সওয়ার্থ, নভোযান পাইলট লীলা, রবোট বেন্ডার, ডাক্তার জয়েডবার্গ, এদের সাথে প্ল্যানেট এক্সপ্রেস নামক একটি পরিবহন সংস্থায় ফ্রাই এর জীবনকে নিয়েই এই কার্টুনটির কাহিনী গড়ে উঠেছে।
ফক্স নেটওয়ার্কে ১৯৯৯ সালের মার্চ ২৮ হতে ২০০৩ সালের আগস্ট ১০ তারিখ পর্যন্ত এটি সম্প্রচারিত হয়। সিরিজটি বন্ধ হয়ে যাওয়ার পর ভক্তদের আন্দোলনের মুখে সিরিজটি পুনরায় শুরু করার সিদ্ধান্ত নেয়া হয়। ২০০৬ সালের জুন ২২ তারিখে ঘোষণা করা হয় যে, ২০০৮ সাল হতে এটি কমেডি সেন্ট্রাল চ্যানেলে সম্প্রচারিত হবে।
অটোডেস্ক থ্রিডিএস ম্যাক্স

অটোডেস্ক থ্রিডিএস ম্যাক্স, প্রাক্তন নাম থ্রিডি স্টুডিও ম্যাক্স () হল একটি পেশাদারী থ্রিডি কম্পিউটার গ্রাফিক্স প্রোগ্রম যার মাধ্যমে থ্রিডি এনিমেশন, মডেল, গেম এবং ইমেজ তৈরি করা হয়। সফটওয়্যারটি তৈরি করেছে অটোডেক্স মিডিয়া অ্যান্ড এনটারটেইনমেন্ট যার আগে নাম ছিল যথাক্রমে ডিসক্রিট এবং কাইনেটিক্স।
এই সফটওয়্যারটির মাধ্যমে ত্রিমাত্রিক অ্যানিমেশন এবং টেলিভিশন এবং সিনেমার জন্য বিভিন্ন স্পেশাল এফেক্ট তৈরি করা যায়, তবে কম্পিউটার গেম শিল্পেই এটি সর্বাধিক ব্যবহার হয়। সফটওয়্যারটি কেবলমাত্র উইনডোজ প্ল্যাটফর্মেই ব্যবহার করা যায়। সফটওয়্যারটিতে উন্নত মানের শেডার, রেডিওসিটি, পার্টিকেল সিস্টেম, গ্লোবাল ইলিউমিনেসন, সম্পূর্ণ পরিবর্তনযোগ্য ইউজার ইন্টারফেস, এবং একটি স্ক্রিপটিঙ ভাষা ম্যাক্সস্ক্রিপ্ট রয়েছে। এছাড়াও অন্যান্য কোম্পানির তৈরি প্রচুর প্লাগ ইন সফটওয়্যারও পাওয়া যায় যা আলাদা ভাবে কিনতে হয়।
সাধারনভাবে চার ধরনের মডেলিং এই সফটওয়্যারটির মাধ্যমে করা যায় যেমন পলিগণ মডেলিং , নার্বস মডেলিং, সারফেস এবং প্যাচ মডেলিং এবং প্রিডিফাইনড্ বস্তু দিয়ে মডেলিং। সফটওয়্যারটি বিভিন্ন বিখ্যাত সিনেমাতে স্পেশাল এফেক্ট তৈরিতে ব্যবহৃত হয়েছে যেমন ডাই অ্যানাদার ডে, জুরাসিক পার্ক, মাইনরিটি রিপোর্ট, , , দ্য মমি, দ্য ম্যাট্রিক্স রিলোডেড প্রভৃতি। এই সফটওয়্যারটির সাহায্যে তৈরি কয়েকটি কম্পিউটার গেম হল ডায়াবলো ২, হাফ লাইফ, হ্যালো ২, মাফিয়া, মেডাল অফ অনার, নিড ফর স্পীড, ম্যাক্স পেইন প্রভৃতি। বর্তমান এই সফটওয়্যারটির ২০১০ সংস্করণ প্রকাশিত হয়েছে।